**Ministru kabineta noteikumu projekta: “Grozījumi Ministru kabineta 2019. gada 17. decembra noteikumos Nr. 686 “Darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1. pasākuma “Profesionāla sociālā darba attīstība pašvaldībās” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts[[1]](#footnote-1) izstrādāts, lai precizētu 9.2.1.1. pasākuma[[2]](#footnote-2) ietvaros īstenoto e – apmācību nodrošināšanas nosacījumus, kā arī, lai veiktu redakcionālus precizējumus saistībā ar valstī īstenoto administratīvi teritoriālo reformu[[3]](#footnote-3) (turpmāk – ATR) un novērstu normatīvo aktu dublēšanu.Tiesību akts stāsies spēkā pēc tā publicēšanas oficiālajā laikrakstā “Latvijas Vēstnesis” – indikatīvi 2021. gada 3. ceturksnī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar Eiropas Savienības struktūrfondu un Kohēzijas fonda 2014. –2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz:1. **precizēt nosacījumu iesaistei e –** **apmācībās** *(noteikumu projekta 1. punkts).*

Atsevišķu 9.2.1.1. pasākuma atbalstāmo darbību (t.sk. metodiku izstrādē dažādām klientu mērķa grupām) ieviešanai ir paredzēts īstenot e – apmācības. Minētās apmācības tiek īstenotas, izmantojot Valsts administrācijas skolas izstrādāto mācību dokumentu un mācību materiālu vadības sistēmu. E – apmācību formāts izvēlēts ar nolūku, lai šīs apmācības ērtā veidā varētu apgūt, pietuvināti dzīves un/vai darba vietai. Jāmin, ka e – apmācību saturs nav identisks klātienes apmācību saturam, proti, e – apmācību saturs ir veidots vispārīgāks, līdz ar to tas ir aktuāls un noderīgs ne tikai 9.2.1.1. pasākuma mērķa grupas personām[[4]](#footnote-4), bet arī plašākam interesentu lokam, tostarp citiem ar sociālo jomu saistītiem speciālistiem, piemēram, policijas darbiniekiem, kuri pirmie saskaras ar vardarbības ģimenē gadījumiem, bāriņtiesas darbiniekiem, kuriem jāpieņem lēmumi par aizgādības tiesību pārtraukšanu vai atjaunošanu, bērnu ievietošanu ārpusģimenes aprūpē u.c., sociālajiem pedagogiem, kuri ikdienā saskaras ar dažādām sociālajām problēmām skolās u.tml. Jāmin, ka minēto profesiju pārstāvji ir iesaistīt arī pašvaldībās izveidotajās sadarbības grupās[[5]](#footnote-5), kur kopīgi tiek risināti sarežģīti jautājumi, kas skar dažādas klientu grupas un dažādas to problēmas. Lai veicinātu profesionāļu vienotu izpratni par konkrētā sociālā gadījuma būtību un iespējamiem risinājumiem, ir svarīgi nodrošināt iespējas līdzvērtīgu zināšanu apguvei. Ņemot vērā minēto, nepieciešams paredzēt dalību e – apmācībās kā brīvprātīgu iespēju sociālās jomas un ar to saistītiem speciālistiem, kā arī citiem interesentiem paaugstināt savu profesionālo kompetenci un uzlabot savas zināšanas darbā un saskarsmē, piemēram, ar personām ar garīga rakstura traucējumiem, vardarbībā cietušām un vardarbību veikušām personām, atkarīgām un līdzatkarīgām personām u.c. Attiecīgi, lai neierobežotu 9.2.1.1. pasākuma mērķa grupas personu iespējas dalībai e – apmācībās un paplašinātu e – apmācību iespējas arī citiem jomas speciālistiem un interesentiem, redakcionāli tiek precizēts MK noteikumu Nr. 686 14.2. apakšpunkts, svītrojot nosacījumu, ka pašvaldībai ir pienākums nodrošināt 9.2.1.1. pasākuma mērķa grupas dalību e – apmācībās. Tāpat informācijas nepārprotamībai noteikumu projekts tiek papildināts ar nosacījumu, ka e – apmācības ir pieejamas jebkuram interesentam *(noteikumu projekta 4. punkts).*Papildus jāatzīmē, ka dalības e – apmācībās iespēju paplašināšana nerada papildu izmaksas un administratīvo slogu 9.2.1.1. pasākuma īstenošanā, kā arī nerada ietekmi uz līdzšinēji īstenotajām un plānotajām apmācībām.Aktuālā informācija par e – apmācību formu un norisi (kursa apjoms, mācību norises ilgums un laiks, nodarbību tēmas, u.c. aktuāla informācija) patstāvīgi pieejama LM tīmekļvietnē: [www.lm.gov.lv](http://www.lm.gov.lv), sadaļā <https://www.lm.gov.lv/lv/e-macibas-0>. Savukārt informācija par tuvākajā laikā plānotajiem e – apmācībām regulāri tiek elektroniski izsūtīta pašvaldību sociālajiem dienestiem un citiem sociālo pakalpojumu sniedzējiem. Tāpat visa aktuālā informācija, tostarp atgādinājums par pieteikšanās sākumu konkrētajām e – apmācību programmām, ne vēlāk kā nedēļu pirms konkrētā kursa sākuma, tiek publicēta 9.2.1.1. pasākuma projekta Facebook kontā: <https://www.facebook.com/Profesionalasocialadarbaattistibapasvaldibas>.1. **Veikt citus redakcionālus precizējumus:**
2. *precizēt nosacījumu pašvaldību dalībai 9.2.1.1. pasākuma ietvaros īstenotajos pilotprojektos**(noteikumu projekta 3. punkts).*

Uzsākot 9.2.1.1. pasākuma projekta[[6]](#footnote-6) īstenošanu, tika paredzēts, ka pilotprojekts tiek īstenots vismaz vienā nacionālas nozīmes attīstības centrā (republikas pilsētā), vienā reģionālas nozīmes attīstības centrā un vienā pašvaldībā, kas neietilpst reģionālas nozīmes attīstības centrā. Šāds nosacījums nodrošināja, ka pilotprojekts tiek īstenots mazā, vidējā un lielā pašvaldībā, jo līdzšinēji iedzīvotāju skaits pašvaldībās bija ļoti atšķirīgs. Līdz ar valstī īstenoto ATR šādu ierobežojumu vairs nav jēgpilni noteikt, jo pēc minētās reformas nebūs pašvaldības, kur iedzīvotāju skaits būs zem 5000. Kopskaitā mazie novadi, kuros iedzīvotāju skaits ir zem 25 000 paliek 14. Līdz ar to, turpināt iepriekšējo pieeju pašvaldību dalījumā nav nepieciešams, jo jaunajās pašvaldībās nebūs vairs tik krasas atšķirības iedzīvotāju skaita un pieejamo resursu ziņā, kas prasītu arī atšķirīgāku pieeju sociālo pakalpojumu un atbalsta nodrošināšanai dažāda lieluma pašvaldībās. Ņemot vērā, ka 9.2.1.1. pasākuma projektā paredzēts, ka katru metodiku darbam ar dažādām klientu grupām aprobē vismaz 15 pašvaldībās, kas līdzšinēji sastādīja 13% no kopējā pašvaldību skaita, tad arī pēc ATR tiks saglabāts līdzīgs pilotprojektos iesaistīto pašvaldību īpatsvars, proti, vismaz 7 pašvaldības, kas ir aptuveni 16% no jaunizveidoto pašvaldību skaita. Vienlaikus tiks saglabāta līdzšinējā pieeja, t.i. nodrošināt iespējami plašāku pārklājumu valstī kopumā ar sociālajiem darbiniekiem, kuri pilnveidojuši savu profesionālo kompetenci sociālajā darbā ar dažādām klientu grupām. Tāpat pašvaldību iesaistē pilotprojektos, tiks ņemta vērā arī konkrētā sociālā darbinieka paša motivācija profesionāli pilnveidot sevi un attiecīgā sociālā dienesta vadības izpratne par specializāciju nozīmi sociālajā darbā, kā arī vēlme un iespējas atbalstīt savus darbiniekus viņu profesionālajā pilnveidē. Vienlaikus, sociālo darbinieku skaits, kas piedalīsies metodiku aprobēšanas pilotprojektā netiek mainīts. Ņemot vērā minēto, attiecīgi, jaunā redakcijā tiek izteikts MK noteikumu 35.2. apakšpunkts. *(noteikumu projekta 3. punkts)*1. *MK noteikumu Nr. 686 27.1.3., 27.2.2., 29.1.3. un 29.2.2. apakšpunktā svītrot vārdus “kalendāra gadā” (noteikumu projekta 2. punkts)*.

Minētajos apakšpunktos pietiek ar atsauci uz prasībām sociālo pakalpojumu sniedzējiem, kas nosaka nepieciešamo apmācību un supervīziju regularitāti speciālistiem. Administratīvā sloga mazināšanas nolūkā nav nepieciešams dublēt citā normatīvajā aktā, proti, MK noteikumos Nr. 338[[7]](#footnote-7)noteikto, izvairoties no situācijām, kad mainoties saistošajām prasībām sociālo pakalpojumu sniedzējiem, nākas grozīt MK noteikumus Nr. 686. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija. |
| 4. | Cita informācija | Noteikumu projektam nav negatīvas ietekmes uz 9.2.1.1. pasākuma uzraudzības rādītāju un mērķa sasniegšanu.E – apmācību pieejamības nodrošināšana citiem ar sociālo jomu saistītiem speciālistiem tiešā veidā veicinās 9.2.1.1. pasākuma mērķa sasniegšanu, proti, uzlabos pašvaldību sociālo dienestu darba efektivitāti, jo starpprofesionālā un starpinstitūciju sadarbība ir priekšnoteikums profesionāla sociālā darba nodrošināšanā. Savukārt e – apmācību nodrošināšana jebkuram interesentam sekmēs sabiedrības izpratni par sociālo problēmu būtību, pazīmēm, ka konkrētajā situācijā, iespējams, saskatāmas, piemēram, vardarbības vai atkarību pazīmes u.c. Tādējādi jebkurš, kurš būs apguvis e – apmācību kursu, veiksmīgāk spēs saskatīt sociālās problēmas un gūs izpratni, kur konkrētajā situācijā vērsties pēc atbalsta, tādējādi sniedzot ieguldījumu preventīvajā sociālajā darbā, proti, sociālās problēmas tiks atpazītas operatīvāk un, būs iespēja savlaicīgāk sniegt atbalstu to risināšanā. Tāpat, apgūstot e – apmācību kursu, tiks sekmēta sabiedrības izpratne par sociālā darba jomu un ar to saistītajiem izaicinājumiem, tādējādi uzlabojot zināšanas par sociālā darba ietekmi uz klienta situācijas uzlabošanos un par to, kas ir profesionāls sociālais darbs. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. pašvaldību izveidoto sociālo pakalpojumu sniedzēju sociālā darba speciālisti;
2. pašvaldību sociālo dienestu vadības līmeņa speciālisti;
3. pašvaldību sociālo dienestu speciālisti, kuri nodrošina ģimenes asistenta pakalpojumu;
4. citi sociālajā jomā strādājošie speciālisti, sabiedrība kopumā.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību un sabiedrības mērķgrupas, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. Netiešā veidā noteikumu projekts radīs pozitīvu ietekmi uz sabiedrību kopumā un uz pašvaldību izveidoto sociālo pakalpojumu sniedzēju klientiem, jo noteikumu projektā ietvertās darbības ir ar mērķi palīdzēt sabiedrības mazaizsargātākajām grupām.Pēc noteikumu projekta spēkā stāšanās 9.2.1.1. pasākuma finansējuma saņēmējs – Labklājības ministrija sagatavos un iesniegs sadarbības iestādē projekta grozījumus atbilstoši aktuālajai MK noteikumu Nr. 686 redakcijai. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, informācija par noteikumu projektu atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” pirms tā iesniegšanas izsludināšanai Valsts sekretāru sanāksmē (turpmāk – VSS) tika ievietota LM un Valsts kancelejas tīmekļa vietnēs. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot informāciju par noteikumu projektu tīmekļa vietnēs [www.lm.gov.lv](http://www.lm.gov.lv) un [www.mk.gov.lv](http://www.mk.gov.lv), un aicinot no 2021. gada 4. jūnija līdz 2021. gada 17. jūnijam sabiedrības pārstāvjus: 1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē. |
| 3. | Sabiedrības līdzdalības rezultāti | Līdz noteikumu projekta izsludināšanai VSS (tai skaitā līdz 2021. gada 17. jūnijam) un iesniegšanai Valsts kancelejā par noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fondu vadībā iesaistītās atbildīgās iestādes funkcijas pilda – Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmējs – Labklājības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Labklājības ministrs G.Eglītis

Sāre, 67021652

Egita.Sare@lm.gov.lv

1. Ministru kabineta noteikumu projekts: Grozījumi Ministru kabineta 2019. gada 17. decembra noteikumos Nr. 686 "Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" īstenošanas noteikumi" (turpmāk noteikumu projekts); [↑](#footnote-ref-1)
2. Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām 9.2.1.1. pasākums "Profesionāla sociālā darba attīstība pašvaldībās" (turpmāk – 9.2.1.1. pasākums); [↑](#footnote-ref-2)
3. Saskaņā ar Administratīvo teritoriju un apdzīvoto vietu likumā noteikto; [↑](#footnote-ref-3)
4. 9.2.1.1. pasākuma mērķa grupa: pašvaldību izveidoto sociālo pakalpojumu sniedzēju sociālā darba speciālisti, pašvaldību sociālo dienestu vadības līmeņa speciālisti un pašvaldību sociālo dienestu speciālisti, kuri nodrošina ģimenes asistenta pakalpojumu (turpmāk – 9.2.1.1. pasākuma mērķa grupas personas); [↑](#footnote-ref-4)
5. 12.09.2017. Ministru kabineta noteikumi Nr.545 “Noteikumi par institūciju sadarbību bērnu tiesību aizsardzībā” [↑](#footnote-ref-5)
6. 9.2.1.1. pasākuma projekts Nr. 9.2.1.1/15/I/001 “Profesionāla sociālā darba attīstība pašvaldībās” (turpmāk – 9.2.1.1. pasākuma projekts) [↑](#footnote-ref-6)
7. Ministru kabineta 2017. gada 13. jūnija noteikumi Nr. 338 “Prasības sociālo pakalpojumu sniedzējiem” (turpmāk – MK noteikumi Nr. 338) [↑](#footnote-ref-7)